ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОР НА ВЪПРОС С № 44, ПОЛУЧЕН НА 20.07.2011 г. 
И ПУБЛИКУВАН НА 23.08.2011 г.
ВЪПРОС №44)
Във връзка със схема - BG161PO003-2.1.12 - Покриване на международно признати стандарти и въвеждане на системи за управление в предприятията, имам следните въпроси:

1. Предприятието е ЕООД и е регистрирано в търговския регистър, но е 100% притежание на чуждестранно юридическо лице. Може ли да участва по схемата?

2. Внедряването на ЕРП системата ни включва: 

- разработване на софтуера

- консултация по внедряване на ЕРП системата

Моля уточнете разходите за разработване на софтуера в кое перо от бюджета (Приложение Б) влизат: 3. Разходи за услуги по предоставяне на професионални съвети и консултации.... или 2. Разходи за закупуване на дълготрайни нематериални активи? Ако влизат в перо "3" като обща сума ли се представят в бюджета или като поддейности?

3. В офертата на доставчика на ЕРП има цени на лицензи за отделните работни места (3 потребителя). Този разход в перо 2 или перо 3 попада и като отделен разход ли се представя или като част от общата сума?

М. Христова

ОТГОВОР №44)
1. Насоките за кандидатстване по настоящата процедура не поставят ограничение относно възможността предприятие, което изцяло е собственост на чуждестранно юридическо лице, да кандидатства с проектно предложение, при спазване на останалите критерии, изисквания и условия по процедурата.
2. и 3. Разходите за разработване/внедряване на софтуерни системи за управление на ресурсите в предприятията (ERP системи), заедно с разходите за лицензи за отделните работни места, следва да бъдат посочени като обща стойност/обща сума в едно перо от Раздел 3 „Разходи за услуги по предоставяне на професионални съвети и консултации” от Бюджета на проекта.

